Diari Oficial de la Generalitat Valenciana


Sumari del DOGV 6123, del 15-10-2009 (2009/11797)

ORDE de 30 de setembre de 2009, de la consellera de Justícia i Administracions Públiques, per la qual es designa vocal de la Junta Veïnal de l'entitat local d'àmbit territorial inferior al municipi el Mareny, municipi de Sueca.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6123

Data del DOGV
:   15-10-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/11306


Data del document
:   30-09-2009

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Sueca
    * entitat local

ORDE de 30 de setembre de 2009, de la consellera de Justícia i Administracions Públiques, per la qual es designa vocal de la Junta Veïnal de l'entitat local d'àmbit territorial inferior al municipi el Mareny, municipi de Sueca. [2009/11927]  
Mitjançant el Decret 55/1999, de 19 d'abril, del Consell de la Generalitat Valenciana, es va aprovar la constitució de l'entitat local d'àmbit territorial inferior al municipi el Mareny, municipi de Sueca. Després de les eleccions municipals de 2007, es va constituir la Junta Veïnal de l'entitat, un dels vocals de la qual era Artur Part Escrivà, a proposta del Partit Socialista del País Valencià.  
Havent presentat la seua renúncia l'esmentat vocal, el partit polític proponent l'ha acceptada i ha designat per a substituir-lo en la Junta Veïnal Jordi Lledó Grau qui, reunint els requisits exigits per a exercir el càrrec, va acceptar la designació.  
L'article 199 de la Llei Orgànica 5/1985, de 19 de juny, de Règim Electoral General, remet la regulació del règim electoral dels òrgans de govern de les entitats locals d'àmbit territorial inferior al municipi a la normativa que, respecte d'això, dicten les comunitats autònomes. En aquest sentit, el Decret 102/1988, de 18 de juliol, del Consell de la Generalitat Valenciana, en l'apartat segon de l'article quart, en relació amb l'article primer, atribueix a la consellera de Justícia i Administracions Públiques la potestat de designar nous vocals de la Junta Veïnal, en cas de produir-se vacants en aquesta.  
Vist que s'han complit les prescripcions contingudes en el Decret 102/1988, de 18 de juliol, i fent ús de les facultats que em confereix l'article primer de la dita norma  
DECRETE  
Article únic  
Designar Jordi Lledó Grau com a vocal de la Junta Veïnal de l'entitat local d'àmbit territorial inferior al municipi el Mareny, municipi de Sueca, a proposta del Partit Socialista del País Valencià.  
Disposició final  
La present orde entrarà en vigor l'endemà de la seua publicació en el Diari Oficial de la Comunitat Valenciana.  
Contra la present orde, que posa fi a la via administrativa, es podrà interposar recurs potestatiu de reposició davant del mateix òrgan que ha dictat l'acte, en el termini d'un mes, comptador des de l'endemà de la seua publicació o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere adient.  
València, 30 de setembre de 2009  
La consellera de Justícia i Administracions Públiques,  
PAULA SÁNCHEZ DE LEÓN GUARDIOLA